open-index/open-wikipedia-markdown huggingface dataset:
Kostol svätého Michala (Šarišské Michaľany)

**Kostol svätého Michala** je rímskokatolícky farský kostol v Šarišských Michaľanoch. 

## História
Prvá zmienka o kostole sv. Michala Archanjela je zo 14. storočia - v roku 1314 tu stál románsky kostol. V roku 1691 bola pôvodná stavba úplne zničená. Súčasný kostol bola postavený na jej základoch v roku 1785 podľa románskeho vzoru - oblúkovité okná, klenby a polkruhové sanktuárium. Podľa zaužívaných zvyklostí mal patronát nad kostolom najvýznamnejší zemepán obce Gejza Pulszký. Terajšie zariadenie chrámu je zo 17. storočia a 20. storočia. Najstaršie sochy v chráme sú socha sv. Jána Krstiteľa so soškou Nepoškvrneného počatia Panny Márie. K umeleckým vzácnostiam kostola patrí baroková monštrancia a kalich z 18. storočia, z dielne levočského majstra Jána Szilassyho. Do roku 1916 bolo v kostole medené lavatórium z roku 1766, s vyobrazením Rákocziho erbu na držadle (teraz v Národnom múzeu v Budapešti). V podzemí kostola sú hrobky rodu Sirmajovcov (*Szirmay*), miestnych zemepánov.

### Neskoršie rekonštrukcie
Okenné vitráže boli vyrobené za pôsobenia veľadôstojného pápežského preláta Msgr. Melichara Zeleného. Rekonštrukcie kostola, hlavne výmena strechy sa začala po príchode duchovného otca Antona Lesníka. 9.03.2002 a 26.09.2002 sa uskutočnila kolaudácia všetkých realizovaných prác.

## Referencie

## Iné projekty

## Externé odkazy
*  
*

Šarišské Michaľany
Kategória:Šarišské Michaľany
Šarišské Michaľany
Šarišské Michaľany
Kategória:Architektúra z 1785
Canoe polo na Svetových hrách

**Canoe polo na Svetových hrách** je canoepolový turnaj, ktorý sa koná v rámci multišportového podujatia Svetových hier riadených Medzinárodnou asociáciou Svetových hier (IWGA). Do ich programu bol zaradený na siedmych Svetových hrách v nemeckom Duisburgu v roku 2005, pričom odvtedy sa organizuje pravidelne. Od začiatku prebieha turnaj v mužskej i ženskej kategórii. V oboch kategóriách sú najúspešnejšie družstvá Nemecka, v mužskej kategórii zvíťazilo dvakrát, v ženskej trikrát.

Kvalifikačným kritériom pre účasť na canoepolovom podujatí Svetových hier je umiestnenie na majstrovstvách sveta, rok pred samotnými hrami.

## Mužské turnaje
### Zoznam

### Medailová bilancia družstiev

## Ženské turnaje
### Zoznam

### Medailová bilancia družstiev

## Referencie

## Pozri aj
* Majstrovstvá sveta v canoe pole

## Externé odkazy
* Oficiálna stránka Medzinárodnej kanoistickej federácie 
* Canoe polo na oficiálnej stránke Medzinárodnej asociácie Svetových hier  

## Zdroje
* Canoepolový turnaj na stránke Medzinárodnej asociácie Svetových hier *archive.org* 
* Canoepolový turnaj mužov a žien na stránke sports123.com *archive.org* 
* Canoepolový turnaj mužov a žien na stránke the-sports.org
Come & Get It

„**Come & Get It**“ je skladba americkej speváčky Seleny Gomez z jej debutového štúdiového albumu *[[Stars Dance]]* (2013). Skladbu napísali Ester Dean, M.S. Eriksen, T.E. Hermansen a produkoval ju produkčný tím Stargate. Skladba „Come & Get It“ bola ako singel vydaný dňa 7. apríla 2013 po premiére v rannej rozhlasovej show Ryana Seacresta. Skladba je oproti predchádzajúcim skladbám Seleny Gomez zmenou, pričom obsahuje prvky electropopu a Indickej hudby.

Od času vydania získala skladba pozitívne hodnotenia od hudobných kritikov. Skladba bola chválená hlavne vďaka svojej hudobnej rozmanitosti, a tiež za Bhangra beat a za textový obsah. Skladba taktiež získala obrovský komerčný úspech a dostala sa do prvej desiatky v rebríčku Billboard Hot 100 a na 2. miesto v rebríčku Pop Songs na základe hranosti v rádiách. V Spojenom kráľovstve bola skladba vydaná dňa 14. júla 2013 a dosiahla 8. miesto v rebríčku UK Singles Chart.

Hudobné video k skladbe malo premiéru na MTV dňa 7. mája 2013. Video, podobne ako aj singel, obsahuje Indické vplyvy a ukazuje Selenu Gomez ako spieva v rôznom oblečení. „Come & Get It“ je naživo hraná na turné Stars Dance Tour, ktoré prebieha počas roka 2013.

## Zoznam skladieb
*;Digital download
#„Come & Get It“ – 3:51

*;Digitálne remixy
#„Come & Get It“ (Jump Smokers Extended Remix) – 4:12
#„Come & Get It“ (Robert DeLong Remix) – 4:36s
#„Come & Get It“ (Cahill Club Remix) – 7:04
#„Come & Get It“ (Fred Falke Club Remix) – 8:35
#„Come & Get It“ (DJ M3 Mixshadow Extended Remix) – 5:31
#„Come & Get It“ (Dave Audé Club Remix) – 6:10

## Rebríčky a certifikície

### Pozície v rebríčkoch

## Referencie

## Zdroj

Kategória:Single z 2013
Kategória:Piesne z 2013
Kategória:Piesne Seleny Gomez
Majstrovstvá Severnej Ameriky v krasokorčuľovaní

**Majstrovstvá Severnej Ameriky v krasokorčuľovaní** bola krasokorčuliarska súťaž pre krasokorčuliarov zo Spojených štátov amerických a Kanady. Súťaž sa usporadúvala každé dva roky od roku 1923 do roku 1971 striedavo v USA a Kanade. Aj keď bolo podujatie označované v zmysle pravidiel Medzinárodnej korčuliarskej únie (ISU) ako „medzinárodná súťaž“, fakticky išlo o spoločnú súťaž dvoch národných krasokorčuliarskych asociácií.

## Dejiny
Ešte pred konaním spoločných severoamerických majstrovstiev začali obe národné krasokorčuliarske asociácie (americká „*United States Figure Skating Association*“ a kanadská „*Canadian Figure Skating Association*“) organizovať samostatné národné majstrovstvá (prvé kanadské sa konali v roku 1914 v Ottawe, prvé americké v New Haven).

Prvá spoločná súťaž krasokorčuliarov z Kanady a USA sa uskutočnila v roku 1923 v kanadskom meste Ottawa, pričom sa súťažilo v mužskej a ženskej sólovej kategórii a v párovej kategórii športových dvojíc. Majstrovstvá Severnej Ameriky v krasokorčuľovaní sa od svojho vzniku konali každý druhý rok až do roku 1971, s výnimkou roku 1943, kedy sa majstrovstvá nekonali kvôli 2. svetovej vojne. Z rovnakého dôvodu sa v roku 1945 konali majstrovstvá iba v kategórii „ženy“. Kategória „tanečné páry“ sa objavila na súťaži prvýkrát v roku 1947. 

Ku skončeniu majstrovstiev Severnej Ameriky došlo po tom, čo náhle „*Canadian Figure Skating Association*“ (CFSA) odvolala účasť kanadských krasokorčuliarov na súťaži v roku 1973, ktorá sa mala konať v americkom meste Rochester. Neúčasť bola zdôvodňovaná neobjektívnym spôsobom rozhodovania (podozrenia z favorizovania súťažiacich z krajiny, ktorá má väčšinu v paneli rozhodcov) a neochotou najlepších krasokorčuliarov zúčastniť sa súťaže, ktorá sa konala tesne pred majstrovstvami sveta v krasokorčuľovaní. Ďalším (aj keď oficiálne neprezentovaným) dôvodom bolo, že kanadská asociácia CFSA už pripravovala svoju vlastnú medzinárodnú súťaž „Skate Canada International“, ktorej prvý ročník sa konal na jeseň 1973. Táto nová súťaž bola otvorená pre krasokorčuliarov zo všetkých členských krajín Medzinárodnej korčuliarskej únie a o výsledkoch na nej rozhodovala medzinárodná porota. Reakcia americkej asociácie „*United States Figure Skating Association*“ (USFSA) na seba nenechala dlho čakať a na jeseň 1979 založila vlastnú medzinárodnú súťaž s názvom „Skate America“.

Obe nástupnícke súťaže - Skate Canada International aj Skate America sa konajú dodnes. Ich organizátormi sú národné krasokorčuliarske asociácie a konajú sa pod záštitou Medzinárodnej korčuliarskej únie.

## Zoznamy medailistov
### Muži

### Ženy

### Športové dvojice

### Tanečné páry

### Štvorice

Poznámka: súťaž štvoríc sa konala iba v uvedených rokoch

## Referencie

## Pozri aj
* Skate Canada International 
* Skate America

## Literatúra
* Benjamin T. Wright, *Skating in America*. United States Figure Skating Association, 1996
* Zoznam kanadských medailistov
* Zoznam majstrov
* Skate Canada výsledková listina - časť 1

## Iné projekty

## Zdroj

Kategória:Krasokorčuliarske súťaže
Ľudopis

**Ľudopis** môže byť:
* demografia
* etnografia
* tzv. Volkskunde, teda náuka o domácej ľudovej kultúre (staršia forma folkloristiky), pozri napr. pod folkloristika
*časť národopisu týkajúca sa len ľudu, teda jadra národa, t.j. najmä nemestského obyvateľstva

## Referencie
Folklór

**Folklór** môže byť:
*ľudová kultúra, tanec, zábava  (novšie len v oblasti slovesnosti, hudby, tanca, drámy, staršie aj materiálna kultúra) resp. jej prejavy, pozri folklór (kultúra)
*staršie: tzv. Volkskunde (náuka o ľude), t.j. náuka o domácej ľudovej – aj materiálnej - kultúre, predchodca dnešnej folkloristiky, pozri napr. pod folkloristika
*prenesene: 
**opakujúce sa prejavy v spoločenskom správaní
**príbehy a tradované rozprávania spojené s určitým spoločenským prostredím
Suburbanizácia

[náhľad|[Predmestie]]

**Suburbanizácia** је priestorový proces, pri ktorom sa obyvatelia hromadne sťahujú z centrálnych častí mestských aglomerácií a konurbácií na ich okraje. Priestorové rozšírenie do okolia bolo súčasťou rastu miest aj v minulosti, pričom pri suburbanizácii súčasne dochádza k zmenšeniu koncentrácie obyvateľstva a spoločenských aktivít, čo vedie k decentralizácii mesta. Suburbanizácia sa začala prejavovať v 20. rokoch 20. storočia v Spojenom kráľovstve a USA. Do značnej miery suburbanizáciu umožnila dostupnosť áut. Medzi jej dôsledky patrí napr. rast nákupných centier.

## Referencie

## Ďalšia literatúra
* 
* 

## Iné projekty

## Externé odkazy
* Suburbanizace. Problém i řešení. Vesmír 89, červenec – srpen 2010

Kategória:Urbanizmus
Kategória:Sociológia
Medzinárodné letisko Taiwan-Tchao-jüan

**Medzinárodné letisko Taiwan-Tchao-jüan** (čín.: *臺灣桃園國際機場*) (IATA: **TPE**, ICAO: **RCTP**) je medzinárodné letisko, ktoré leží v severnej časti Taiwanu. Obsluhuje hlavné mesto Tchaj-pej. Je to najväčšie a najrušnejšie letisko v Taiwane. Nachádza sa juhozápadne od Tchaj-pej v sídle Ta-jüan v okrese Tchao-jüan. V roku 2012 odbavilo letisko celkovo 27,8 milióna pasažierov, o 5 rokov neskôr ich bolo už takmer 45 miliónov. 

Letisko bolo otvorené v roku 1979 pod názvom **Medzinárodné letisko Čankajšek**, ktoré používalo tento názov až do roku 2006. Je významným regionálnym centrom prekladania tovaru, uzlové letisko osobnej prepravy a brána do destinácií v Číne a zvyšku Ázie. Letisko je aj hlavným uzlovým letiskom pre letecké spoločnosti China Airlines a EVA Air. Nahradilo Letisko Sung-šan, ktoré dnes slúži iba pre vnútroštátne lety a lety do a z Číny.

## Infraštruktúra
Letisko Tchao-jüan tvoria dva terminály, na ktoré sa dá dostať minimetrom. Tretí terminál je ešte len naplánovaný a systém rýchlej prepravy je vo výstavbe.

### Terminál 1
Terminál 1 je pôvodný terminál letiska. Konštrukcia budovy vychádza z podoby hlavného terminálu washingtonského letiska Dulles. Päťpodlažný terminál s rozlohou 169 500 m² bol spolu s letiskom otvorený v roku 1979, aby uľahčil dopravu preplneného letiska Sung-šan. Všetky lety zo staršieho letiska sa potom presunuli do nového terminálu. Na letisku je 18 brán, z ktorých každá obsahuje svoj vlastný nástupný most (jetway). Hlavná budova obsahuje check-in, batožinový pás a bezpečnostnú kontrolu. Pôvodná farba terminálu bola biela, znečistením ovzdušia sa zmenila na žltú.

### Terminál 2
Tvoria ho dve strany, a to južná a severná. Južná bola postavená v roku 2000, zatiaľ čo severná v roku 2005. Obsahuje 10 brán s dvoma nástupnými mostmi, bezpečnostnú kontrolu a pasovú kontrolu. Zariadenie má rozlohu 318 000 m² a je schopné zvládnuť až 17 miliónov cestujúcich ročne.

## Zdroj
* 

Taiwan-Tchao-jüan
Kategória:Doprava v Tchaj-peji
Stratená (národná prírodná rezervácia)

**Stratená** je národná prírodná rezervácia vyhlásená v roku 1964 ako Chránený prírodný výtvor s výmerou 679 hektárov. Nachádza sa v katastrálnom území obcí Dobšiná, Dedinky a Stratená v okrese Rožňava v Košickom kraji. Leží na území geomorfologického celku Spišsko-gemerský kras. Rezervácia chráni tiesňavovité údolie rieky Hnilec, v ktorom sa nachádzajú rôzne geomorfologické formy, podzemné krasové fenomény a jaskyne. Ďalej sú zachované pestré biocenózy bučín, jedľobučín a reliktných borín, s výskytom vzácneho rastlinstva a živočíšstva. Územie so svojimi krasovými výtvormi a vegetačnou rozmanitosťou patrí k najcennejším na Slovensku.

Na území rezervácie sa nachádza Dobšinská ľadová jaskyňa či Stratenský kaňon.

## Zdroj
* 
* 

Kategória:Národné prírodné rezervácie v Košickom kraji
Kategória:Chránené územia Národného parku Slovenský raj
Kategória:Stratená
Kategória:Dobšiná
Kategória:Dedinky
Kategória:Chránené územia v okrese Rožňava
Nástupný most

thumb|nástupný most
**Nástupný most** (iné názvy: **nástupný mostík, nástupný tunel**; po anglicky *passenger (boarding) bridge, jetway, jet bridge, air bridge*) je uzavretý pohyblivý spájací prvok, ktorý siaha od brány v termináli letiska po lietadlo a umožňuje pasažierom priamy príchod na palubu lietadla a priame opustenie paluby lietadla. Podľa potreby môže byť pevný alebo pohyblivý, otočný radiálne alebo rozťažný do dĺžky.

Je to rýchlejší spôsob príchodu na palubu lietadla než na schodových autách, ktoré sa používajú ešte dnes na niektorých nízkonákladových letiskách. Prvé nástupné mosty boli inštalované v americkom San Franciscu v roku 1959.

## Iné projekty

## Zdroj
* 

Kategória:Letiská
Kategória:Mosty
Podlesok

**Podlesok** je rekreačná osada a stredisko turizmu v blízkosti obce Hrabušice v okrese Spišská Nová Ves. Je východiskom turistických trás do Slovenského raja.

## Poloha
Nachádza sa na pomedzí Hornádskej kotliny a Slovenského raja, geomorfologického podcelku Spišsko-gemerského krasu. Leží v Košickom kraji, v okrese Spišská Nová Ves a na katastrálnom území obce Hrabušice. V blízkosti strediska sa spája Pílska dolina, ktorou preteká Veľká Biela voda, s roklinou Suchá Belá a ňou pretekajúcim rovnomenným potokom, odkiaľ voda smeruje východným smerom do Hornádu. Oblasť patrí do Národného parku Slovenský raj. 

## Turizmus
Podlesok je východiskom turistických trás do severnej a centrálnej časti Slovenského raja. V lokalite sa nachádzajú ubytovacie zariadenia s celoročnou prevádzkou, autokemping, volejbalové a tenisové ihrisko a lyžiarsky vlek.

Lokalita je dostupná cestou a vedie z nej viacero značených chodníkov:

*  červená turistická značka z Hrabušíc, pokračujúca na Kláštorisko a Letanovský mlyn
*  modrá turistická značka do Prielomu Hornádu
*  zelená turistická značka:
** Pílskou dolinou na rázc. Sokol (s možnosťou odbočiť do roklín Piecky a Veľký Sokol)
** roklinou Suchá Belá na Glac

## Referencie

## Pozri aj
* Hrabušice
* Slovenský raj
* Národný park Slovenský raj
* Spišsko-gemerský kras

## Iné projekty

## Externé odkazy
* Poloha na turistickej mape

Kategória:Stratená
Kategória:Slovenský raj
Kategória:Rekreačné strediská na Slovensku
Armstrong

**Armstrong** môže byť:
* škótsky klan, pozri Armstrong (klan)
* kráter na Mesiaci, pozri Armstrong (kráter)
* Armstrong County
* priezvisko:
** Neil Armstrong, americký astronaut
** Louis Armstrong, americký trubkár, spevák a skladateľ
** Lance Armstrong, americký cyklista
** Billie Joe Armstrong, americký spevák a gitarista
** George Armstrong Custer, americký dôstojník 
** Jonas Armstrong, írsky herec
** Kristin Armstrongová, americká cyklistka
** William Ward Armstrong – kanadský matematik, tvorca Armstrongových pravidiel

## Pozri aj
* Armstrong Whitworth 
* Armstrong Siddeley Motors
Polyxenos

**Polyxenos** alebo **Polyxeinos** môže byť:
*v gréckej mytológii ():
** syn élidskeho kráľa Agasthena, pozri Polyxenos (syn Agasthena)
** syn Iasóna a Médeie, pozri Polyxenos (syn Iasóna)
* grécky stratég a diplomat za vlády tyrana Dionysia I. v Syrakúzach, pozri Polyxenos (Syrakúzy)
* grécky filozof (sofista) v 4. stor. pred Kr., pozri Polyxenos (filozof)
* olympijský víťaz v roku 4 pred Kr., pozri Polyxenos zo Zakyntu
* planétka, pozri 22227 Polyxenos
Lány (Považská Bystrica)

**Lány** sú štvrť Považskej Bystrice.

Jej hlavnou ulicou je ulica Lánska, ktorá sa tiahne cez celé sídlisko. Lánska je aj pôvodný názov sídliska, ktorý je medzi domácim obyvateľstvom často používaný. Výstavba Lánov začala v 70. rokov minulého storočia. V súčasnosti sa plánuje v centre položenie pamätníka venovaného hereckej rodine Krónerovcov.

Kategória:Mestské časti Považskej Bystrice
Post Tower

náhľad|Post Tower

**Post Tower** je mrakodrap v nemeckom Bonne a sídlo nemeckej spoločnosti Deutsche Post.

Budova bola postavená v rokoch 2000 – 2002 podľa plánov spoločnosti Murphy/Jahn. So svojou výškou 162,5 metra je najvyššou budovou a jediným mrakodrapom v meste; taktiež je aj jediným mrakodrapom v krajine, ktorý nie je vo Frankfurte nad Mohanom. V budove je 41 poschodí.

Mrakodrap sa v Emporis Skyscraper Award 2002 umiestnil na druhom mieste.

## Pozri aj
* Zoznam najvyšších budov v Bonne

## Zdroj
* 

Kategória:Stavby v Bonne
Kategória:Mrakodrapy v Nemecku
Kategória:Architektúra z 2002
Torre Cepsa

thumb|Torre Caja Madrid

**Torre Cepsa** (známy aj ako **Torre Foster**, predtým známy aj ako *Torre Bankia*, *Torre Caja Madrid* alebo *Torre Repsol*)  je mrakodrap v Madride.

So svojou výškou 250 m je najvyššou budovou v Madride a 11. najvyššou budovou Európy. Budova bola postavená v rokoch 2004 – 2008 v madridskej obchodnej štvrti CTBA (Cuatro Torres Business Area). Má 45 poschodí a bola navrhnutá architektom Normanom Fosterom. Pôvodne bola plánovaná ako sídlo spoločnosti Respol YPF, ale v roku 2007 bola predaná spoločnosti Caja Madrid za 815 miliónov eur.

## Pozri aj
* Torre Espacio

## Zdroj

Kategória:Výškové budovy v Madride
Kategória:Architektúra z 2008
Kategória:Norman Foster
Ml

**ml** môže byť:
*mililiter
*mladší (junior)
*malajálamčina (kód podľa ISO 639)

**ML** môže byť:
* okres Medzilaborce (registračná značka)
* Mali (kód podľa ISO 3166-2)
* Maule (kód regiónu podľa ISO 3166-2)
Stratenská dolina

**Stratenská dolina** je dolina patriaca medzi najkrajšie v Slovenskom raji. Tvorí ju približne 14-kilometrový úsek medzi Dobšinskou ľadovou jaskyňou a Dedinkami. V tiesňave Stratenský kaňon meandruje rieka Hnilec.

Prvá umelá cesta tiesňavou s 13 mostami bola vybudovaná v roku 1840 a viedla skalnou bránou, ktorá bola počas bojov v roku 1944 zničená. Tiesňavou je dnes prejazd vozidiel zakázaný a štátna cesta č. 67 vedie cez tunel.

## Externé odkazy
* Poloha na turistickej mape

## Zdroj

Kategória:Kaňony v Slovenskom raji
Aktor (syn Forba)

**Aktor** alebo **Aktór** (, ) je v gréckej mytológii syn Lapitha Forba a jeho manželky Hyrminy, dcéry kráľa Epeia.(podľa inej verzie bol jeho otec boh Poseidón.)
 
Antický autor Apollodoros z Atén uvádza, že keď sa élidský kráľ Augeias dopočul o vojne, ktorú proti nemu chystá Herakles, vymenoval dvojčatá svojho brata Aktora a jeho manželky Moliny, Euryta a Kteata za veliteľov vojsk v Élide. Pred vojenskou výpravou však Herakles nečakane ochorel a uzavrel radšej prímerie, ktoré bratia porušili, keď na Heraklovo vojsko nečakane zaútočili. Herakles bol nútený zatrúbiť na ústup, ale keď neskôr Eurytos a Kteatos odišli na oslavy tretích isthmických hier, Herakles ich dostihol pri meste Kleónais a zabil ich. Následne po rýchlom pochode zaútočil na Élidu, Augeia usmrtil a vymenoval za kráľa Augeiovho syna Fylea.  

Podľa autora Pausania Augias sľúbil za vojenskú pomoc Aktorovi a jeho synom podiel na vláde v Élide. Aktor následne ako kráľ Élidy založil mesto, ktoré pomenoval po svojej matke. Jeho synovia boli neskôr zavraždení pri meste Kleónais, potom ako neunikli nástrahe, ktorú im prichystal Herakles. 

## Referencie

## Pozri aj
* Zoznam mýtických kráľov Élidy

Kategória:Postavy gréckej mytológie
Kategória:Vládcovia Élidy
Cesta III. triedy 3227 (Slovensko)

**Cesta III. triedy 3227** (*III/3227*, staré číslo *III/536014* alebo skrátene *III/53614*) je cesta III. triedy na Slovensku v okresoch Rožňava, Poprad a Spišská Nová Ves. Jej celková dĺžka je 28,180 kilometrov a spája cestu I. triedy 67 a cestu II. triedy 536. Prechod cestou je zakázaný vozidlám nad 7,5 tony a v zimnom období je neudržiavaná.

Zaujímavosťou je, že cesta začína (Okres Rožňava) aj končí (Okres Spišská Nová Ves) v Košickom kraji, avšak jej časť prechádza Prešovským krajom (Okres Poprad).

## Priebeh
Komunikácia začína medzi obcou Stratená a osadou Dobšinská ľadová jaskyňa križovatkou s cestou I. triedy 67 a pokračuje stúpaním do sedla Kopanec (), za ktorým prechádza do doliny Veľkej Bielej vody. Pokračuje osadami Píla a Podlesok. Za Podleskom sa križuje s cestou III. triedy 3068 a pokračuje cez obec Hrabušice do Spišského Štvrtku, kde končí križovatkou s cestou II. triedy 536.

## Zdroj
* Miestopis ciest

3227
Vladimír Pavlík

**Vladimír Pavlík** (* 10. september 1948, Považská Bystrica) je slovenský disident.

## Život
Je signatárom Charty 77, účastníkom Sviečkovej manifestácie v Bratislave v roku 1988 a občianskym aktivistom. Prvý raz sa do pozornosti štátnej moci dostal, keď po skončení základnej vojenskej služby nastúpil do zamestnania a odmietol byť povinným členom ROH. Začiatkom 80. rokov si podal žiadosť o vysťahovanie do Nemeckej spolkovej republiky, čím bol automaticky považovaný za osobu nepriateľskú socialistickému zriadeniu. Pracoval v robotníckych profesiách, desať rokov ako baník v OKR. Pracoval v Metrostave Praha a na viacerých stavbách na Slovensku, tri roky v Považských strojárňach. Po prevrate v novembri 1989, od roku 1993 – 1996 bol redaktorom Necenzurovaných novín Petra Cibulku.  Na internete má umiestnených množstvo zväčša faktografických článkov, nielen na https://necenzurovane.net, ale aj v bývalých Necenzurovaných novinách, či v Kanadsko-Českom exilovom časopise  Svědomí-Consience. Štátna bezpečnosť viedla na neho dva zväzky pod krycími menami Betonár a Vlado, jeden z nich bol skartovaný. V roku 1991 ho spolu s novinami Slovenský denník žaloval bývalý premiér za HZDS Vladimír Mečiar. Spor sa ťahal až do roku 1994, potom čo Vladimír Mečiar žalobu stiahol a Vladimír Pavlík podal protižalobu s ktorou trikrát uspel na Krajskom súde v Bratislave. Všetky rozhodnutia Krajského súdu však boli zrušené Najvyšším súdom Slovenskej republiky.

Vladimíra Pavlíka sa od  roku 2015  snažia umlčať súdnymi žalobami a exekúciami za napísanie článku o zadržaní  dekana rímskokatolíckej cirkvi evidovaného ako spolupracovník ŠtB v súvislosti s 
vývozom obrazov renomovaných autorov do Rakúska. Jeho návrh na poskytnutie ochrany svedkovi a konfrontáciu GP SR zamietla.  Bezprecedentne ešte pred podaním žaloby na ochranu osobnosti bol podaný   návrh na exekúciu jeho rodinného domu.  Vo veci porušovania práva na spravodlivé súdne konanie sa neúspešne obrátil aj na Ústavný súd a ECHR.

## Angažovanosť
* Signatár Charty 77 
* Účastník Sviečkovej manifestácie 28. marca 1988 v Bratislave
* 19931996 redaktor Necenzurovaných novín pre Slovensko
* Občiansky aktivista a nezávislý publicista 

## Referencie

Kategória:Disidenti v komunistickom Česko-Slovensku
Kategória:Osobnosti z Považskej Bystrice
Kategória:Signatári Charty 77
Agasthenes (syn Augeia)

**Agasthenes** alebo **Agasthenés** () je v gréckej mytológii syn élidskeho kráľa Augeia.

Vyčistenie chlievov jeho otca Augeia bola jedna z dvanástich úloh hrdinu Herakla. Túto úlohu dal Heraklovi mykénsky kráľ Eurystheus, ktorému musel podľa rozkazu najvyššieho boha Dia Herakles slúžiť a po splnení úloh mohol dosiahnuť slobodu. Keďže si chcel Herakles niečo aj zarobiť, vyžiadal si od Augeia odmenu desať percent ustajneného dobytka. Augeias súhlasil, ale po splnení úlohy mu odmenu odmietol dať. Neskôr, keď Herakles získal slobodu, vrátil sa, Augeia zabil a dosadil na trón Augiovho syna Fylea.

Podľa antického autora Pausania však Herakles Augeia nezabil. Augeias sa podľa neho dožil pokročilého veku a trón po ňom zdedil syn Agasthenes, ktorý nevládol sám. Spolu s ním sa na vláde v Élide podieľali, Thalpios, syn Euryta a Amfimachos, syn Kteata. 

Agasthenes sa oženil s Peloridou a narodil sa im syn Polyxenos, ktorý bol jedným z nápadníkov krásnej Heleny a účasníkom trójskej vojny. 

## Referencie a bibliografia

Kategória:Postavy gréckej mytológie
Kategória:Vládcovia Élidy
Panamerické majstrovstvá v pozemnom hokeji mužov 2013

**Panamerické majstrovstvá v pozemnom hokeji mužov 2013** boli v poradí 4. Panamerické majstrovstvá v pozemnom hokeji mužov, ktoré organizuje Panamerická federácia pozemného hokeja (PAHF). Konali sa od 10.17. augusta 2013 v Bramptone, v kanadskej provincii Ontário, za účasti 8 tímov. Titul získali hráči Argentíny, keď vo finále vyhrali nad domácim družstvom a obhajcom prvenstvaKanadou. Bronzové Trinidad a Tobago získalo svoju prvú medailu.

Turnaj bol zároveň kvalifikáciou na nadchádzajúce Majstrovstvá sveta 2014, ktoré sa uskutočnia v Holandsku. Kvalifikoval sa na ne iba víťaz. Prvých 6 družstiev sa kvalifikovalo na ďalšie Panamerické majstrovstvá, ktoré sa budú konať v roku 2015.

## Kvalifikácia

Pozn: V zátvorke je uvedené umiestnenie v medzinárodnom rebríčku FIH k 7. júlu 2013.

## Výsledky
### Základné skupiny
#### Skupina A

#### Skupina B

### Play off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

##### Semifinále

#### Stretnutie o 3. miesto

#### Finále

## Konečné poradie tímov

Pozn: Prvých 6 družstiev sa priamo kvalifikovalo na Panamerické majstrovstvá 2017. Posledné 2 družstvá budú hrať Pan American Challenge 2015.

## Referencie

## Pozri aj
* Panamerické majstrovstvá v pozemnom hokeji žien 2013

## Externé odkazy
* Oficiálna stránka Majstrovstiev 2013  
* Turnaj 2013 na stránke PAHF  /
* Turnaj na stránke Kanadskej federácie pozemného hokeja /

Kategória:Pozemný hokej v 2013
Muži
Kategória:Športové podujatia v Kanade
Kategória:2013 v Kanade
Kategória:Šport v Bramptone (Ontário)
Likava

**Likava** môže byť:
*osada na Liptove v stredoveku, podľa ktorej bol pomenovaný hrad Likava (dnešná obec Likavka vznikla až začiatkom novoveku), pozri pod Likavka
*v 80. rokoch 19. stor. dočasne názov obce Likavka
*hrad, pozri Likava (hrad)
Geravy

**Geravy** (cca ) je horská vápencová plošina v Spišsko-gemerskom krase, krajinnom celku Slovenského rudohoria. Leží nad obcami Dedinky a Mlynky, približne  severne od Dobšinej. V centrálnej časti sa nachádza turistické stredisko.

## Poloha
Planina sa nachádza vo východnej časti Spišsko-gemerského krasu, v geomorfologickom podcelku Slovenský raj. Leží v Košickom kraji a zasahuje na územie okresov Spišská Nová Ves a Rožňava a katastrálne územie obcí Smižany a Stratená. Na južnom úpätí územia je v údolí Hnilca obec Dedinky a osada Biele Vody, patriaca k Mlynkom, západne leží Stratená. Územie je súčasťou Národného parku Slovenský raj.

## Opis
Plošinu s množstvom krasových útvarov tvorí súbor horských lúk a polianok s lesíkmi. Jej severné, prevažne husto zalesnené svahy pozvoľna klesajú do dolín, južné svahy strmými skalnými zrázmi spadajú do údolia rieky Hnilec. Na veľkej poľane plošiny Geravy sa nachádza pomník hrdinov SNP, ktorý bol odhalený pri príležitosti XI. zrazu turistov SNP. Na plošinu Geravy vedie sedačková lanovka z Dediniek.

## Turizmus
Geravy sú významným turistickým uzlom pohoria, kde sa stretáva niekoľko turistických trás:

*  zelená značka:
** od juhozápadu z obce Dedinky 
** zo severu zo Spišských Tomášoviec cez *Tomášovskú Belú* a *Predný Hýľ*
*  červená značka z Vernára cez *Malú poľanu*
*  modrá značka z Bielych Vôd cez Zejmarskú roklinu

## Referencie

## Pozri aj
* Spišsko-gemerský kras
* Slovenský raj (geomorfologický podcelok)
* Národný park Slovenský raj
* Zoznam vrcholov v Spišsko-gemerskom krase

## Externé odkazy
* Poloha na turistickej mape
* 

Kategória:Slovenský raj
Kategória:Planiny na Slovensku
Kategória:Smižany
Kategória:Stratená
Graphite-Epoxy Motor

**Graphite-Epoxy Motor** (GEM) je vysoko výkonný motor na pevné palivo, používaný na zvýšenie ťahu na niekoľkých nosných raketách, napríklad Delta II a Delta IV. Je navrhnutý tak, aby umožnil nosným raketám vyniesť na obežnú dráhu väčší náklad.

## Konštrukcia
Raketa na pevné palivo sa skladá z obalu, ktorý je naplnený palivovým zrnom (zmes pevných palív, ako napríklad guma alebo hliník, a okysličovadla, napríklad chloristan amónny), a dýzy na zadnom konci rakety. Obal je pre raketu na pevné palivo rozhodujúci, pretože zadržiava tlak horiaceho paliva; v prípade, že by nebol dostatočne silný, raketa by mohla explodovať.

Predchodca Graphite-Epoxy motorov, pomocná raketa Castor mala oceľovú konštrukciu. Použitím materiálu ľahšieho ako oceľ, konkrétne grafitovo-epoxidového kompozitu, môžu byť motory GEM väčšie a obsahovať viac paliva, čo zvyšuje ťah a nosnosť, bez toho aby sa príliš zvýšila hmotnosť. Ak by bola použitá tenšia oceľ, nemusela by stačiť na udržanie tlaku horiaceho paliva. Napríklad GEM-40 motory používané na rakete Delta II sú o 1,8 metra dlhšie než motory Castor, ktoré nahrádzajú, čo im umožňuje vyprodukovať o 2700 kilogramov viac ťahu, horieť o sedem sekúnd dlhšie a pritom vážiť o 90 kilogramov menej.

Prvý let GEMu sa uskutočnil 26. novembra 1990. Deväť GEMov bolo použitých ako pomocné rakety pre Deltu II (Delta 201), pri vypustení satelitu GPS NAVSTAR.

## Varianty

Spoločnosť Alliant Techsystems vyrába GEMy pre rakety Delta II, III a IV v nasledujúcich veľkostiach:
* *GEM-40* – 40-palcový () priemer, používaný na raketách Delta II, ktoré ich môžu používať tri, štyri, alebo deväť
* *GEM-46 (GEM-LDXL)* – 46-palcový () priemer. Boli vyvinuté pre raketu Delta III. Po zrušení projektu Delta III sa používajú aj na rakete Delta II, na ďalšie zväčšenie jej nosnosti. Delta II s motormi GEM-46 sa nazýva "Heavy" (ťažká). Delta III aj Delta II-Heavy používajú deväť motorov GEM-46.
* *GEM-60* – 60-palcový () priemer, používaný v rodine nosných rakiet Delta IV. Delta IV môže mať dva alebo štyri motory GEM-60. Delta IV s týmito motormi je klasifikovaná ako Delta IV-Medium (stredná).

## Spoľahlivosť
Graphite-Epoxy motory preukázali, že sú dostatočne spoľahlivé, ale ani ony sa nevyhli nehodám. 17. januára 1997 Delta II (Delta 241) explodovala 13 sekúnd po štarte z dôvodu trhliny v grafitovo-epoxidovom obale. Zlyhanie bolo výsledkom poškodenia obalu pri preprave motorov. Vyšetrovací tím zistil, že bolo spôsobené namáhaním podperami, ktoré držali GEM počas skladovania a prepravy. Keď sa motor vznietil, tlak vnútri obalu rástol, poškodený obal neudržal tlak horiaceho paliva a explodoval, pričom zničil celú raketu.

## Zdroje

*
* http://www.astronautix.com/engines/gem40.htm **(po anglicky)**
* http://www.astronautix.com/engines/gem46.htm **(po anglicky)**
* http://www.astronautix.com/engines/gem60.htm **(po anglicky)**

Kategória:Raketové motory
RS-27A

**RS-27A** je raketový motor na kvapalné palivo vyrábaný spoločnosťou Rocketdyne. Používa sa ako motor prvého stupňa rakiet Delta II a Delta III. Spaľuje RP-1 a kvapalný kyslík v cykle s plynovým generátorom. Dokáže vyvinúť ťah 1,05 megaN. Je chladený regeneratívne, palivo preteká najprv cez 292 trubíc zabudovaných v stene spaľovacej komory a dýzy. Motor je modifikovanou verziou svojho predchodcu, motora RS-27. Jeho dýza bola rozšírená, aby sa zväčšil jeho expanzný pomer z 8:1 na 12:1, čo poskytuje vyššiu efektivitu vo veľkých výškach. Jeho predchodca, motor RS-27, bol vyvinutý z motorov H-1 používaných v nosnej rakete Saturn 1B.

Ťah motora RS-27A sa nedá regulovať. Spolu s hlavným motorom, RS-27A obsahuje dva motory vernier (malé motory na kontrolu smeru letu). Po zapnutí beží motor RS-27A 265 sekúnd.

## Zdroje
* http://www.astronautix.com/engines/rs27a.htm **(po anglicky)**

Kategória:Raketové motory
EPS (súborový formát)

**EPS** (skratka pre Encapsulated PostScript) je univerzálny typ súboru, ktorý sa využíva pri posielaní dokumentov do tlačiarne. Súbory EPS sú viac-menej samostatné, racionálne predvídateľné PostScript dokumenty, ktoré opisujú, obrázok alebo kresbu a dajú sa umiestniť do iného PostScriptového dokumentu. Formát súboru je založený na podskupine jazyka PostScript. Slúži na výmenu grafických údajov medzi rozličnými aplikáciami. Formát EPS vytvorila spoločnosť Adobe a slúžil ako základ na vytvorenie skorších verzií formátu Adobe Illustrator.

Kategória:Súborové formáty
Náhorná rovina

**Náhorná rovina** (iné názvy: **náhorná plošina**, **náhorná planina**, **planina**, **náhorné plató**, **plató**, starší pravopis (**náhorné**) **plateau**) je v geomorfológii rozsiahlejšia vysoko položená rovina resp. plošina. Obyčajne je zo všetkých strán obklopená zrázom, ale niekedy je len obklopená vrchmi. Pre slovo planina je v slovenskej literatúre k dispozícii aj špecifická definícia: *plošina vo väčšej nadmorskej výške spravidla v oblasti vrchovín a hornatín*.

Náhorné roviny tvoria okolo 45 % zemského povrchu. Príklady náhorných rovín vo svete:
* Centrálny masív
* Etiópska vysočina
* Východoafrická plošina
* Džibál al-Hukkár (Ahaggar)
* Altiplano
* Yellowstone Plateau
* Coloradská plošina
* Tibetská náhorná plošina
* Dekanská plošina
* Ordoský masív

Na Slovensku je najznámejšia Muránska planina.

## Referencie

## Pozri aj
* Zoznam planín na Slovensku

Kategória:Geomorfológia
Glac

**Glac** (cca ) je horská vápencová plošina v Spišsko-gemerskom krase, krajinnom celku Slovenského rudohoria. Leží južne od Hrabušíc, približne  západne od Spišskej Novej Vsi. Na Glac a jej poľany vyúsťuje podstatná časť turistických značkovaných chodníkov.

## Poloha
Planina sa nachádza v severovýchodnej časti Spišsko-gemerského krasu, v geomorfologickom podcelku Slovenský raj. Leží v Košickom kraji a zasahuje na územie okresov Spišská Nová Ves a Rožňava a katastrálne územie obcí Letanovce, Hrabušice a Stratená. Najbližšími sídlami sú južne situované Dedinky, Mlynky a Stratená, severne ležia Betlanovce a Hrabušice. Územie je súčasťou Národného parku Slovenský raj.

## Opis
Glac je najrozsiahlejšia zachovalá planina v Slovenskom raji, dosahujúca najväčšiu výšku v kóte . Planina obsahuje množstvo krasových závrtov a škrapov. V jej svahoch sú vyerodované tiesňavy Kyseľ, Sokolia dolina, Piecky, Veľký Sokol, Suchá Belá a Kláštorská roklina, z ktorých viaceré sú súčasťou národných prírodných rezervácií.

## Turizmus
Glac je významným turistickým centrom pohoria, kde vedú viaceré turistické trasy:

*  červená turistická značka:
** od západu z Vernára cez rázc. Sokol
** od juhu z lokality Geravy
*  zelená turistická značka:
** od severu z lokality Podlesok 
** centrálnou časťou z rokliny Kyseľ 
** od severovýchodu zo Spišských Tomášoviec cez Tomášovskú Belú
*  modrá turistická značka od severovýchodu zo Smižian cez Kláštorisko

## Referencie

## Pozri aj
* Spišsko-gemerský kras
* Slovenský raj (geomorfologický podcelok)
* Národný park Slovenský raj

## Externé odkazy
* Poloha na turistickej mape
* 

Kategória:Slovenský raj
Kategória:Planiny na Slovensku
Kategória:Letanovce
Kategória:Hrabušice
Kategória:Stratená
Panamerické majstrovstvá v softbale žien 2013

**Panamerické majstrovstvá v softbale žien 2013** boli v poradí 8. Panamerické majstrovstvá v softbale žien, ktoré organizuje Panamerická softbalová konfederácia (CONPASA). Konali sa v meste Guaynabo, v Portoriku od 10.18. augusta 2013, za účasti 16 tímov. Na turnaji sa pôvodne mali predstaviť aj družstvá Britských Panenských ostrovov a Salvádoru. Zápasy sa hrali v 3 dejiskách: Estadio Evelio Rivera, Donna Terry (s kapacitou 2 000 divákov) a Polideportivo Pedro López Santos (s kapacitou 800 divákov). Titul obhájili Američanky, pre ktoré to bolo už ôsme prvenstvo.

Tieto panamerické majstrovstvá boli zároveň kvalifikáciou na budúcoročné Majstrovstvá sveta 2014, ktoré sa uskutočnia na Holandsku. Kvalifikovalo sa na ne 5 najlepších tímov. Taktiež boli kvalifikáciou na softbalový turnaj na Panamerických hrách 2015 v Toronte a tiež Stredoamerické a karibské hry 2015 vo Veracruz.

## Účastníci

## Výsledky
### Základné skupiny

#### Skupina A

#### Skupina B

### Play off
#### 1. kolo

#### 2. kolo

#### 3. kolo

#### Semifinále

#### Finále

## Konečné poradie tímov

## Referencie

## Externé odkazy
* Oficiálna stránka Panamerických majstrovstiev 2013  /
* Oficiálna stránka Portorickej softbalovej federácie 

Kategória:Softbal v 2013
Ženy
Softbal
Kategória:2013 v USA
Sosna

**Sosna** môže byť:
*v botanike:
**borovica lesná (*Pinus sylvestris*)
**zastarano: slovenský názov rodu *Pinus*, dnešný názov: borovica, pozri borovica
**zastarano: smrekovec opadavý (*Larix decidua*)
**ľudovo: jedľa biela (*Abies alba*) 
*bývalý názov pamiatky - horárne v Tatranskej Polianke, pozri Horáreň (Tatranská Polianka)
*pieseň F. Nedvěda

## Zdroje
Torre Unicredit

**Torre Unicredit** je mrakodrap v Miláne a sídlo spoločnosti Banca UniCredit.

Mrakodrap bol postavený v rokoch 2009 - 2011. So svojou výškou 231 metrov je nielen najvyššou budovou Milána, ale aj najvyššou budovou krajiny. Bola navrhnutá architektom Césarom Pellim. V budove je 32 poschodí. 

## Komplex

Torre Unicredit je súčasťou komplexu, ktorý tvoria tri budovy:
* Torre Unicredit (A) s výškou 231 metrov a 32 poschodiami
* Torre Unicredit B s výškou 100 metrov a 22 poschodiami
* Torre Unicredit C s výškou 70 metrov a 12 poschodiami

Celý komplex navrhol César Pelli a je súčasťou novej milánskej štvrte Porta Nuova.

## Pozri aj
* Grattacielo Pirelli

## Iné projekty

## Zdroj

Kategória:Výškové budovy v Miláne
Kategória:Architektúra z 2011
Dióres

**Dióres** alebo **Diórés** ( – *Dióres*/iný prepis: *Diórés*) môže byť:

* v gréckej mytológii:
** syn Amarynkea z Élidy, pozri Dióres (syn Amarynkea)
** otec Automedóna, vozataja hrdinu Achillea, pozri Dióres (otec Automedóna)
** syn Aiola, manžel Polymély, pozri Dióres (syn Aiola)
* grécky maliar v 5. stor. pred Kr., pozri Dióres (maliar)
Vernárska tiesňava

**Vernárska tiesňava** je národná prírodná rezervácia, ktorá bola vyhlásená v roku 1966 a novelizovaná v roku 1993. Jej rozloha je . Nachádza sa približne  severne od obce Vernár. 

Rezervácia chráni vzácne zachované porasty reliktných borín (prevažne borovica lesná) so smrekovcom na vápencovom bralnom úbočí. Vyskytujú sa tu viaceré reliktné rastlinné druhy, ktoré sa zachovali vplyvom teplotnej inverzie. Na slnečných vápencových bralách rastú vzácne teplomilné rastlinné spoločenstvá. Územie je geomorfologicky a krajinársky zaujímavé. Verejnosti nie je Vernárska tiesňava prístupná, ale prechádza cez ňu cesta I. triedy 67.

Rozprestiera sa v nadmorskej výške  Jej geologický podklad tvoria ladinské dolomity s typickým ostrohranným rozpadom.

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj
* 
* 

Kategória:Národné prírodné rezervácie v Prešovskom kraji
Kategória:Chránené územia v okrese Poprad
Kategória:Tiesňavy na Slovensku
Kategória:Vernár
Kategória:Slovenský raj
Spišsko-gemerský kras

**Spišsko-gemerský kras** je geomorfologický celok spadajúci do geomorfologickej oblasti Slovenské rudohorie. Najvyšší vrch je  vysoký Kľak.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → ***Spišsko-gemerský kras***
***

### Vymedzenie
Na juhu susedí so Stolickými a Volovskými vrchmi, severný okraj vymedzuje Hornádska kotlina. Na severozápade ležia Nízke Tatry a na západe Horehronské podolie a Veporské vrchy.

## Členenie
Člení sa na dva geomorfologické podcelky, ktoré sú zároveň národnými parkami:
* Slovenský raj
* Muránska planina

Tie sú tvorené komplexom krasových planín a horských plošín s nadmorskou výškou .

## Pozri aj
* Národný park Slovenský raj
* Národný park Muránska planina
* Zoznam vrcholov v Spišsko-gemerskom krase

## Referencie

## Externé odkazy
*Slovenský raj

## Zdroj
* Mazúr, E., Lukniš M., 1986: Geomorfologické členenie SSR a ČSSR. Časť Slovensko. Slovenská kartografia, Bratislava (v Atlas krajiny SR, 2002)


Kategória:Pohoria na Slovensku
Kategória:Slovenské rudohorie
Kategória:Geomorfologické celky na Slovensku
Kategória:Krasové oblasti na Slovensku
Anna Bučinská

**Anna Bučinská** (* 21. december 1944, Bratislava – † 15. január 1995, Bratislava) bola  slovenská rozhlasová herečka.

## Rozhlasová tvorba, ktorá je známa
* (1960) *Lujza a Lotka*
* (1965) *Lietajúci kufor*
* (1966) *Anna zo zeleného domu* 
* (1968) *Sirota Podhradských*
* (1969) *Zrnko vo vetre*
* (1970) *Sever proti juhu*
* (1970) *Sado a Apí*
* (1970) *Traja bratia a tri princezné*
* (1971) *Dvanásti bratia a trinásta sestra*
* (1971) *Divé labute*
* (1971) *O troch jazdcoch*
* (1972) *O žuvačkovom kráľovstve*
* (1973) *Všetko pre našu mamu*
* (1973) *Colomba*
* (1973) *Jelení prameň*
* (1973) *Heidi*
* (1973) *Cesta k slnku*
* (1973) *Pieseň pre Valivrcha*
* (1973) *Rudienka*
* (1975) *Braček z tekvice*
* (1976) *Bodliak*
* (1977) *Rozprávkové varechy*
* (1977) *Ujo Elektrón má trampoty*
* (1977) *Tik-tak*
* (1977) *Serenáda pre Martinu*
* (1978) *Išli hudci horou*
* (1980) *Čudná rozprávka*
* (1982) *Zimní spáči*
* (1982) *Kúzla pod stolom*
* (1983) *Princ a lastovička (šťastný princ)*
* (1985) *Pipo a Čipo*
* (1986) *Čo kocúrik napriadol*
* (1986) *Medveď hladný ako vlk*
* (1986) *Ako pastierik barančeky na oblohe pásol*
* (1989) *Belasá obálka*

## Literatúra
* Ďuranová, Ľudmila : *Zaujímavé ženy v našej histórii. Anna Bučinská herečka a chemička v jednej osobe*. Knižnica 3, 2002, č. 4, s. 200-201.

Kategória:Slovenské rozhlasové herečky
Kategória:Osobnosti z Bratislavy
Kyseľ (tiesňava)

thumb|Malý vodopád v rokline Malý Kyseľ

**Kyseľ** je najnavštevovanejšia a najcharakteristickejšia tiesňava v Slovenskom raji. Prvý prechod tiesňavou sa uskutočnil v roku 1907. Tiesňava má na svoju dĺžku pomerne veľký spád. V hornej časti sa delí na Vyšný, Malý a Veľký Kyseľ. Tiesňava Kyseľ tvorí spoločne s Vyšným, Malým a Veľkým Kyseľom, Sokoľou dolinou a časťou doliny Bieleho potoka národnú prírodnú rezerváciu Kyseľ. Preteká ňou rovnomenný potok.

V dňoch 16. a 17. júla 1976 vypukol pri ústí tiesňavy do Bieleho potoka požiar. Dňa 18. augusta 2016 bola požiarom zasiahnutá časť znovu otvorená formou feraty.

## Zoznam vodopádov a skalných útvarov
* Barikáda
* Barikádový vodopád
* Udiareň
* Kaplnkový vodopád
* Malý vodopád
* Machový vodopád
* Roklina
* Temnica
* Obrovský vodopád
* Škára
* Karolinyho vodopád
* Pawlasov vodopád
* Bariéra
* Vodopád ochrancov prírody

## Iné projekty

## Externé odkazy
* Poloha na turistickej mape
* Ferrata Kyseľ
* Veľký Kyseľ
* Malý Kyseľ

## Zdroj
* 

Kategória:Tiesňavy na Slovensku
Kategória:Kaňony v Slovenskom raji
Amfimachos (syn Kteata)

**Amfimachos** ( – *Amfimachos*) je v gréckej mytológii syn Kteata a Théroniky, bol kráľ Élidy.

Vyčistenie chlievov élidského kráľa Augeia bola jedna z dvanástich úloh hrdinu Herakla. Túto úlohu dostal od mykénskeho kráľa Eurysthea, ktorému musel na príkaz najvyššieho boha Dia Herakles slúžiť a až po splnení úloh mohol dosianúť slobodu. Herakles si niečo chcel aj zarobiť, preto si vyžiadal od Augeia odmenu desať percent ustajneného dobytka. Augeias súhlasil, ale po splnení úlohy mu odmenu odmietol dať. Neskôr, keď Herakles získal slobodu, vrátil sa, Augeia zabil a dosadil na trón Augiovho syna Fylea.

Podľa antického autora Pausania však Herakles Augeia nezabil. Augeias sa podľa neho dožil vysokého veku a trón v Élide po ňom zdedil syn Agasthenes, ktorý nevládol sám. Spolu s ním sa na vláde podieľali, Thalpios, syn Euryta a Amfimachos.

Amfimachos bol jedným z nápadníkov krásnej Heleny a neskôr aj účasníkom trójskej vojny. K brehom Tróje doviedol z Élidy vojsko na desiatich lodiach. Spolu s ním pred bránami Tróje bojovali aj ďalší významní Éliďania, Thalpios, Agasthenov syn Polyxenos a Dióres, syn Amarynkea. Amfimachos vo vojne padol rukou trójskeho princa Hektora. 

## Referencie a bibliografia

## Pozri aj
* Zoznam mýtických kráľov Élidy

Kategória:Postavy gréckej mytológie
Kategória:Trójska vojna
Kategória:Vládcovia Élidy
Mineralia Slovaca

**Mineralia Slovaca** je slovenský geovedný vedecký časopis, ktorý vychádza od roku 1969. Časopis sa zameriava najmä na publikovanie pôvodných vedeckých prác domácich a zahraničných odborníkov, v súčasnosti hlavne v anglickom ale aj v slovenskom jazyku. Publikované sú aj sumarizujúce, prehľadové články.

Časopis vznikol z iniciatívy J. Bartalského, P. Greculu a J. Slávika na konci 60. rokov 20. storočia. Spočiatku ho vydávali Slovenský geologický úrad a Slovenská geologická spoločnosť v spolupráci s podnikom Geologický prieskum a viacerými ďalšími geologickými organizáciami, ktoré utvorili spoločné združenie Mineralia Slovaca. Od jeho vzniku v roku 1968 do roku 2006 bol jeho vedeckým redaktorom Pavol Grecula. Ročne vychádzalo 6 čísel. V dôsledku nedostatku financií, ktorý sa prehlboval od 2. polovice 90. rokov 20. storočia napokon prevzal od roku 2003 vydávanie časopisu Štátny geologický ústav Dionýza Štúra. Od roku 2003 vychádzali ročne 4 čísla časopisu. Od roku 2013 vychádzajú dve čísla ročne. 

Redakcia časopisu pôvodne sídlila v pobočke ŠGÚDŠ v Košiciach, v súčasnosti realizujú technickú časť redakčného spracovania pracovníci pobočky v Bratislave. Vedeckým redaktorom časopisu bol v rokoch 2006 - 2025 Zoltán Németh. Do roku 2016 časopis obsahoval aj prílohu Geovestník, ktorá informovala o aktuálnom dianí v oblasti geológie na Slovensku. Jeho funkciu v priebehu roka prebral časopis Mente et Malleo, ktorý začala vydávať Slovenská geologická spoločnosť.

Od roku 2017 sú vedecké články časopisu indexované v databáze Scopus.

## Referencie

## Externé odkazy
* Oficiálna stránka časopisu

Kategória:Geologické časopisy
Kategória:Open access časopisy
Maastoren

thumb|Maastoren

**Maastoren** je mrakodrap v holandskom Rotterdame. 

Budova pola postavená v rokoch 2006 - 2009 podľa plánov spoločnosti Dam & Partners Architecten. So svojou výškou 164,75 m je najvyššou budovou Rotterdamu a aj Holandska. V budove je 44 poschodí.

## Pozri aj
* The Red Apple

## Iné projekty

## Referencie

Kategória:Výškové budovy v Rotterdame
Kategória:Výškové budovy v Holandsku
Kategória:Architektúra z 2009
Piecky

**Piecky** sú vápencová tiesňava, v minulosti národná prírodná rezervácia, ktorá bola vyhlásená v roku 1964 a novelizovaná v roku 1976. Po schválení zonácie v  roku 2016 územie spadá pod zónu A s najvyšším stupňom ochrany. Nachádza sa v katastrálnom území obce Hrabušice v okrese Spišská Nová Ves v Košickom kraji. Potok Píľanka pretekajúci tiesňavou pramení v západných svahoch planiny Glac a ústi do Veľkej Bielej vody pri osade Píla. Prvý prechod tiesňavou sa pripisuje A. Mervayovi a jeho spoločníkom v roku 1911. V tiesňave sa nachádzajú tri vodopády: Veľký vodopád, Kaskády a Terasový vodopád.

Rezervácia mala plochu 245 hektárov a zóna v súčasnosti pokračuje v ochrane zachovalých lesných porastov (vápencové bučiny, bukové jedliny, reliktné vápencové boriny) na bohato členenom reliéfe (tiesňavy, vodopády). Územie má veľký vedecko-výskumný, ale aj kultúrno-osvetový význam.

## Turistika
Tiesňavou Piecky prechádza  žlto značená turistická značka, ktorá začína v osade Píla a končí na vrchu Suchá Belá. Prechod tiesňavou je jednosmerný (zdola nahor) a trvá približne 2 hodiny.

## Referencie

## Iné projekty

## Externé odkazy
* Piecky - informácie, trasy, fotogaléria
* 
* Chránené územia, Štátna ochrana prírody Slovenskej republiky
* Poloha na turistickej mape

## Zdroj
* 
* 

Kategória:Kaňony v Slovenskom raji
Kategória:Národné prírodné rezervácie v Košickom kraji
Kategória:Chránené územia v okrese Spišská Nová Ves
Kategória:Chránené územia Národného parku Slovenský raj
Kategória:Hrabušice
¡Uno!

***¡Uno!*** je deviaty štúdiový album americkej punk rockovej kapely Green Day, ktorý bol vydaný dňa 25. septembra 2012 vydavateľstvom Reprise Records. Ide o prvý z trilógie albumov ¡Uno!, ¡Dos!, ¡Tré! vydaných od septembra do decembra 2012. Green Day nahrávali album od februára do júna 2012 v Jingletown Studios v Oaklande v Kalifornii.

## Zoznam skladieb
# „Nuclear Family“
# „Stay The Night“
# „Carpe Diem“
# „Let Yourself Go“
# „Kill The DJ“
# „Fell For You“
# „Loss Of Control“
# „Troublemaker“
# „Angel Blue“
# „Sweet 16“
# „Rusty James“
# „Oh Love“

Kategória:Albumy Green Day
Kategória:Hudobné albumy z 2012
¡Dos!

***¡Dos!*** je desiaty štúdiový album americkej punk rockovej kapely Green Day. Album vyšiel 9. novembra 2012 v Austrálii 12. novembra vo Veľkej Británii a 13. novembra v Spojených štátoch prostredníctvom Reprise Records. Ide o druhý diel z trilógie ¡Uno!, ¡Dos!, ¡Tré!. 

## Zoznam skladieb
# „See You Tonight“
# „Fuck Time“
# „Stop When The Red Lights Flash“
# „Lazy Bones“
# „Wild One“
# „Makeout Party“
# „Stray Heart“
# „Ashley“
# „Baby Eyes“
# „Lady Cobra“
# „Nightlife“
# „Wow! That's Loud“
# „Amy“

## Referencie

Kategória:Albumy Green Day
Kategória:Hudobné albumy z 2012